Miä sünnüs - Wikipedia

# Miä sünnüs

### Läteq: Wikipedia

Üleskutsõq kõigilõ võrokõisilõ ja võro keele huviliisile

Hääq inemiseq! Võrokeeline Vikipeediä luudi timahava (2005. aastaga) jaanipäävä paiko. Kirotagõq ja toimõndagõq vabalt taad maailma edimäst võrokeelist entsüklopeediät! Nii ti avitat taal kassuq tõõlidsõs tiidmiisi varasalvõs ja nii saavaq võrokõsõq edimäst kõrda aoluun peris umakeelidse entsüklopeediä. -Võrok 18:31, 25 Jun 2005 (UTC)

## [toimõndaq] 200 artiklit täüs!

30. vahtsõaastakuu pääväs 2006 sai võro vikipeediäh täüs 200 artiklit. Pääsüüdläne tuuh um Valdis, kiä um viimätsel aol kirotanuq hulga artikliid Võromaa ja võrokõisi kotsilõ.--Võrok 20:13, 30 January 2006 (UTC)

## [toimõndaq] 300 artiklit täüs!

18. mahlakuu pääväs 2006 sai võro vikipeediäh täüs 300 artiklit. Pääsüüdläne jälki Valdis, kiä kirotanuq hulga vahtsit artikliid Võromaa kotussidõ, inemiisi ja luudusõ kotsilõ.--Võrok 16:31, 19 April 2006 (UTC)

## [toimõndaq] 400 artiklit täüs!

24. põimukuu päävä 2006 saisoga um võro vikipeediäh jo paarkümmend artiklit päält 400, tuud teno Valdissõlõ, kiä um tennüq vahtsit kirotuisi põhilidsõlt inemiisi ja umavalitsuisi kotsilõ. --Võrok 17:23, 24 põimukuu 2006 (UTC)

## [toimõndaq] 500 artiklit täüs!!

Ja noq, 2006. aastaga rehekuu alostusõh, um võro vikih saanuq täüs edimäne puultuhat artiklit. Täüs sai taa suur tsõõrikanõ nummõr tuuga, et Valdis kirot üte hüä pośo artiklit võrokeelitsist muusigategijist ja näide helüplaadõst-kasetest. --Võrok 13:57, 10 rehekuu 2006 (UTC)

## [toimõndaq] Edimäne tuhat artiklit!!

2007. aastaga edimäidsil päivil sai võro vikipeediäh täüs edimäne tuhat artiklit. Kõgõ inämb um perämädsel aol mano tulnuq aastagidõ, kuupäivi ja aastagasato artikliid, a ka hulga matõmaatiga artikliid ja viil ütte-tõist muiõ eloallo päält. --Võrok 10:20, 5 vahtsõaastakuu 2007 (UTC)

Retrieved from "http://fiu-vro.wikipedia.org../../../m/i/%C3%A4/Mi%C3%A4_s%C3%BCnn%C3%BCs.html"

Katõgooria: Vikipeediä

##### Views

- Artikli
- Arotus
- Current revision

##### Otsiq